

**«Мәңгілік Ел» ұлттық идеяларының мәнмәтінінде тұлғаны тәрбиелеу және әлеуметтендіру.**

Елбасымыз Н.Ә.Назарбаев өзінің «Қазақстан-2030» жолдауында: «…Оқушыларды Қазақстандық патриотизм мен шығармашылық жағынан дамыған жеке тұлға ретінде тәрбиелеу аса қажет, …бүгіннен бастап ұлттық мінез-құлық, биік талғампаздық, тәкәппарлық, тектілік, білімділік, ұлттық намыс қасиеттерін сіңіріп қалыптастыру керек» – деген болатын. Елбасымыздың алға қойған зор міндеттерін іске асырушылар – жастар. Олай болса, сол жастарға сапалы біліммен қатар, салауатты тәрбие беру әрине, Мағжан Жұмабаев айтқандай мектебіміз бен ұстаздарға байланысты.  Рухани ұлттық қажеттілікке жараған білім – ең мықты білім, рухани ұлттық тәрбие нәрімен сусындаған ұрпақ қана – болашақты гүлдендіріп, тәуелсіз елді нығайтатын болады. Ұстаз алдындағы басты мақсат – сапалы білім мен саналы тәрбие беру, тұлғаның заман талабы мен ағымына сай қалыптасуына ықпал ету екендігін бәріміз білеміз.

Бүгінгі таңда ХХІ ғасыр табалдырығын еркін аттаған азат ұрпаққа тәлім-тәрбие мен білім беруді жетілдірудің басым бағыттарын айқындап, педагогика ғылымында ұлттық сананы қалыптастыру көкейкесті мәселелердің бірі болып отырғаны анық. Сондықтан келешек ұрпақты ұлттық, халықтық тұрғыдан тәрбиелеу қажет.

Мектебіміз «Мәңгілік Ел» ұлттық идеяларының мәнмәтінінде тұлғаны тәрбиелеу және әлеуметтендіру тақырыбында жұмыстар жасап келеді. Бұл бағытта өнер, білім мен тәрбие, спортта, қосымша білімде жеткен жетістіктеріміз көп. Атап айтсақ:

2017 жылы облыстық ғылыми жұмыс байқауында екі оқушымыз І және ІІІ орын иегерлері атанса, Келес Бақытгүл 2015 жылы Семей қаласында өткен Республикалық “Абай, Шәкәрім оқулары” сайысы және 2016 жылы Шымкент қаласында өткен қазақ тілі мен әдебиеті пәнінен Республикалық пәндер олимпиадасына қатысып мектебіміздің мерейін асқақтатты. **(жетекшісі Хабасия Ахыт)**

2017 жылы өткен «Абай оқулары» облыстық сайысында 9 сынып оқушысы Силам Мерей бас жүлдеге ие болып Республикалық сайысқа жолдама алып 9-15.09.2017 жыл аралығында Семей қаласына барып облыс намысын қорғайды. **(жетекшісі Солтанбек Нұрбек)**

Облыстық “Жарқын болашақ” ән-күй сайысынан бас жүлде иегері атанған оқушымыз Аким Ақнұр Республикалық “Жарқын болашақ” сайысына қатысып марапатқа ие болды. **(жетекшісі Солтанбек Нұрбек)**

Облыстық «Жарқын болашақ» ғылыми жұмыстар сайысында Силам Мерей Базарбекқызы 2 дәрежелі дипломмен марапатталды **(жетекшісі Нұршәріп Сәндігүл)**

Аудандық өзге ұлт өкілдері арасында өткен «Тілдер мерекесі» іс шарасында 8 сынып оқушысы Тарасова Милана 3 орынға ие болды. **(жетекшісі Нұршәріп Жәнібек)**

Аудандық “Әй-керім ай!» бастауыш сыныптар арасында өткен байқауда Айсипат Аяулым 2015 жылы, Ержан Дильназ 2016 жылы, Нурбек Арайлым 2017 жылы бас жүлдемен марапатталды. Сонымен қатар “Заманауй бастауыш сынып кабинеті» аудандық сайыста бастауыш сынып кабинеті 3 орынға ие болды.

Аймақтық пәндер олимпиадасынан үздік шығып аудандық пәндер олимпиадасына жолдама алған Силам Арыстан Қазақстан тарихы пәнінен алтын медаль **(пән мұғалімі Силам Тилеубек),** Талғат Серикболат биология пәнінен күміс медаль(**пән мұғалімі Омиртай Нұргүл),** Серік Арайлым орыс тілі пәнінен күміс медаль(**пән мұғалімі Кучумова Аида Мейрамқызы)** иеленді.

Жас ұрпаққа ұлттық тәрбие берудің негізгі бағдарлы идеялары еліміздің Президенті Н.Ә.Назарбаевтың «Қазақстан – 2030» халыққа жолдауында былай деп жазылған: «Толық өркениетті ел болу үшін алдымен өз мәдениетімізді, өз тарихымызды бойымызға сіңіріп, содан кейін өзге дүниені игеруге ұмтылғанымызжөн».  
Олай болса, басты мақсат – жас ұрпақты ұлттық игіліктер мен адамзаттық құндылықтар, рухани-мәдени мұралар сабақтастығын сақтай отырып тәрбиелеу.

Тәрибе мен білімді қатар беретін ұжымымыз оқушыларының ата-аналары жетістіктері де өте көп.

Аудандық 2015 жылы өткен «Үздік ұйымдастырушы» байқауы жеңімпазы Хабраш Алтын, аудандық «Инабатты келін 2015» жеңімпазы Нұршәріп Сәндігүл, ата-аналардан құралған фольклор тобы 2016 жылғы аудандық «Үздік фольклор» ұжымы атағына, аудандық отбасылар сайысы «Үздік отбасы» байқауы жеңімпазы Мерейхан отбасылар және барлық отбасыларды болашақ ұрпаққа өнеге көрсеткені мақтанамыз.

Қазақ отбасында балаға тілі шығып, анық сөйлей бастаған кезден-ақ, ағайын туысты, нағашы жұртын, ата-тегін, руын, ел жұртын білдіруге ерекше көңіл бөлген. Осы мақсатта мектебімізде тәрбиеленіп жатқан жас ұрпақтарға білімді өз бетінше ізденуіне, ұлттық тәрбиені сіңіріп, оның ерекшелігін терең білуге, құрметтеуге, үйрету үшін үлкен жұмыстар атқарылып сыныптан тыс іс-шаралар, тәрбие сағаттары өткізіліп отырады. Соның нәтижесінде облыстық “Дельфии ойындары” сайысында Жанибек Жанбота және Болат Айшолпан І орын иегері атанса, “Әлемнің барлық ертегілері” облыстық қолөнер сайысында Айымбек Айнұр ІІІ орын иегері болып марапатталды.

Облыстық өзге ұлт оқушылары арасында өткен сайыста, 8 сынып оқушысы Тарасова Милана Анатольевна ауданымыздың намысын қорғап бас жүлдені иеленіп 150000 тг сыйақы алды. **(жетекшісі Силам Мейрамгүл**) Ұлттық тәрбие алған ұрпақ дені сау, білімді, ақылды, ұлтжанды, еңбекқор, сыпайы, кішіпейіл болып өседі. Сондықтан да ұлттық тәрбие – ел болашағы.   Мәңгілік Ел – жалпы Қазақстандық ортақ шаңырағымыздың ұлттық идеясы. Бабаларымыздың арманы.

Ұлттық біріңғай тестілеу нәтижесі бойынша 2012 жылы мектебіміз жалпы мектептер арасында 23 орында болса (67 ортақ ұпай), 2013 жылы 19 орында(74 ортақ ұпай), 2014 жылы 9 орында(77 ортақ ұпай), 2016 жылы 2 орында(92 ортақ ұпай), 2017 жылы 7 орындардан(81 ортақ ұпай), көрінді. Мектебіміздің ең үлкен жетістіктерінің бірі оқушыларымыздың «Алтын белгі» иегері атануы. 2016 жылы Силам Елік Тілеубекқызы «Алтын белгі» иегері атанса, 2017 жылы Силам Арыстан Тілеубекұлы «Алтын белгі» иегері атанып ұстаздарымыздың қажырлы еңбегінің жемісін көрсетті. Бұл ретте ата-аналары Силам отбасына алғыс білдіремін. Мектеп оқушылары, мектеп ұжымының жетістіктері бұл оқушының логикалық тапсырмалармен үнемі жұмыс жасау нәтижесі. Нәтижеге жету үшін оқушыға білім беріп қана қоймай олардың бос уақыттарын тиімді ұйымдастыра білу қажет. Бұл мақсатта мектебіміз қосымша білімменде тәрбие беруде. Мектебімізде ашылған балалар шығармашылық үйінің «Жас эколог», «Қол өнер», «Пікір сайыс» үйірмелері және балалар музыка мектебі «Домбыра» үйірме филиалдары ашылып көптеген нәтижеге жетуде. Атап айтсақ.

- Ауданымызда өткізілген аудандық «Менің өлкем» атты экологиялық сайыста оқушыларымыз бас жүлде иегерлері атанды. (**жетекшісі Омиртай Нұргүл)**

- Республикалық ХІІ Ұлттық Дельфи ойындары сайысынан Болат Айшолпан 3 дәрежелі дипломмен, Жанибек Жанбота 2 дәрежелі дипломмен марапатталды. (**жетекшісі Малик Армангүл)**

-Пікір сайыс үйірмесі оқушылары «Бала би» облыстық пікір сайыс жарысында бас жүлдені жеңіп алды. (**жетекшісі Нұршәріп Сәндігүл)**

-“Әлемге күлкі сыйлайық” атты Республикалық сайыста бас жүлдеге Силам Мерей Базарбекқызы ие болды. (**жетекшісі Солтанбек Нұрбек)**

Мектеп ұжымы, оқушылар, ата-аналар атынан «Балалар шығармашылық үйі» ұжымына және «Балалар музыка мектебі» ұжымына мектеп оқушыларын қосымша біліммен қамтамасыз етіп, жас ұрпақтың жан жақты дамуына үлестеріңізді қосқандарыңыз үшін алғыс білдіремін.

Бұл жетістіктерден басқа мектеп ұжымы мен оқушыларымыздың жеткен жетістіктері өте көп.

Білімді ұрпақ дені сау ұрпақ. Мектебімізде оқушылардың денсаулығынада көп көңіл бөлінеді. Оқушының дені сау білімді тәрбиелі болуына басқа спорттармен қатар шахмат және тоғызқұмалақ ойынының да әсері өте мол. Сонымен қатар шахмат, тоғызқұмалақ ойынының материалдық құндылығы, ұлттық біріңғай тестке дайындық барысында оқушының логикалық ойлануына, оны шешіп дамуына және өз пікірін дәлелдеуге, көп пайдасын тигізеді. Бұл мақсатта мектеп оқушылар мен ұстаздар арасында сайыстар өткізіліп пікір алмасу жиындары үнемі өткізіліп отырады. Бұл салада жеткен жетістіктеріміз шахмат, волейбол, үстел теннисі тоғызқұмалақ ойындарынан «Мұғалім 2016» сайысында мектеп ұжымы аудандық бас жүлдеге ие болды. Ал оқушымыз Ержан Руслан Ш.Уалиханов атындағы университеттің волейбол құрама командасына қабылданды.

Жас ұрпақты бәсекеге қабілетті, саналы да, сапалы білім нәрімен сусындату өте маңызды дегім келеді. Себебі, мектепте білімнің негізгі кірпіші қаланады. Елбасы өз жолдауында айтқандай «Мәңгілік ел» идеясының астары осында жатыр. Өз әріптестерімді ел болашағын сапалы оқытып, озық идеялы азамат тәрбиелеуге шақырамын, және өзімнің осы жолда екендігімді мақтан тұтамын! Сіздерің жұмыстарыңызға табыс, отбасыларыңызға бақыт, шаттық пен мәнді өмір тілеймін. Отанымыз тыныш, аспанымыз ашық болсын. Назарларыңызға рахмет!

Ақадыр орта мектебінің директоры Нұршәріп Жәнібек